SVI วิ่ง 5% โบรกคาดกำไร Q1 โต 2 เท่า! รับยอดขายเพิ่ม-ปรับราคาสินค้าหนุน ชูเป้า 9.40 บ.
SVI บวก 5% โบรกคาดกำไร Q1 โต 211% แตะ 377 ลบ. รับยอดขายที่เติบโตอย่างแข็งแกร่งจากฐานที่ต่ำเพราะโควิด-19 ระบาด-ปรับราคาสินค้าหนุน ชูเป้า 9.40 บ.
SVI บวก 5% โบรกคาดกำไร Q1 โต 211% แตะ 377 ลบ. รับยอดขายที่เติบโตอย่างแข็งแกร่งจากฐานที่ต่ำเพราะโควิด-19 ระบาด-ปรับราคาสินค้าหนุน ชูเป้า 9.40 บ.
5 เม.ย. 2565

ผู้สื่อข่าวรายงานว่าวันนี้ (5 เม.ย. 2565) ราคาหุ้นบริษัท เอสวีไอ จำกัด (มหาชน) หรือ SVI ณ เวลา 12:16 น. อยู่ที่ระดับ 8.65 บาท เพิ่มขึ้น 0.40 บาท หรือ 4.85% โดยทำจุดสูงสุดที่ 8.80 บาท และทำจุดต่ำสุดที่ 8.25 บาท ด้วยมูลค่าการซื้อขาย 123.45 ล้านบาท

บริษัทหลักทรัพย์ เคจีไอ (ประเทศไทย) จำกัด (มหาชน) ระบุในบทวิเคราะห์ (25 มี.ค.2565) ว่า ทางฝ่ายวิจัยคาดกำไรจากธุรกิจหลักของ SVI ในไตรมาส 1/2565 จะอยู่ที่ 377 ล้านบาท เพิ่มขึ้น 211% จากงวดเดียวกันของปีก่อน แต่ลดลง 32% จากไตรมาสก่อน ซึ่งคิดเป็น 26% ของประการกำไรเต็มปี โดยกำไรเพิ่มขึ้นอย่างมีนัยสำคัญจากงวดเดียวกันของปีก่อน มาจากยอดขายที่เติบโตอย่างแข็งแกร่งจากฐานที่ต่ำเพราะโควิด-19 ระบาด ในขณะที่กำไรที่ลดลงจากไตรมาสก่อนเป็นเพราะอัตรากำไรขั้นต้นลดลงเนื่องจากมีสัดส่วนของสินค้าที่ปรับราคาขายย้อนหลังลดลง
ทั้งนี้เนื่องจากยอดขายในยุโรปและสแกนดิเนเวียคิดเป็นสัดส่วนถึงประมาณ 65% ของยอดขายรวมของ SVI จึงคิดว่าอาจจะมีคำสั่งซื้อบางส่วนที่ถูกเลื่อนออกปเพราะกรณีพิพาทระหว่างรัสเซีย-ยูเครน ดังนั้นตึงคาดว่ายอดขายจะลดลงจากไตรมาสก่อน แต่เพิ่มขึ้น 45% จากงวดเดียวกันของปีก่อน คิดเป็น 22% ของประมาณการยอดขายเต็มปีของทางฝ่ายวิจัย ซึ่งยอดขายเพิ่มขึ้นอย่างมีนัยสำคัญจากงวดเดียวกันของปีก่อนจะเป็นเพราะยอกคำสั่งซื้อที่แข็งแกร่งและผลจากฐานที่ต่ำในปีที่แล้ว
อย่างไรก็ดีแม้ว่ายอดขายจะแผ่วลงในไตรมาส 1/2565 จากเหตุผลดังกล่าวข้างต้น แต่คาดว่าอัตรากำไรขั้นต้นของ SVI ในไตรมาส 1/2565 จะสูงถึงระดับสองหลัก เนื่องจาก (1) เงินบาทอ่อนค่าลง และ (2) มีการปรับราคาขายย้อนหลังกับลูกค้าเนื่องจากต้นทุนวัตถุดิบแพงขึ้น ดังนั้นทางฝ่ายวิจัยจึงคาดว่าอัตรากำไรขั้นต้นของ SVI ในไตรมาส 1/2565 จะอยู่ที่ 11.20% เทียบสมมติฐานทั้งปีของทางฝ่ายวิจัยที่ 9.80%
สำหรับความขัดแย้งที่ยืดเยื้อระหว่างรัสเซียและยูเครนอาจจะทำให้มีความเสี่ยงเพิ่มขึ้นที่คำสั่งซื้อในไตรมาสหน้าจะถูกเลื่อนออกไปอีก ซึ่งจะทำให้อานิสงส์จากการประหยัดต่อขนาดลดลง ในขณะเดียวกันการปรับราคาขายย้อนหลังน่าจะส่งผลถึงแค่ไตรมาส 2/2565 ดังนั้นอัตรากำไรขั้นต้นในครึ่งปีหลัง 2565 อาจจะกลับมาอยู่ระดับปกติ (เลขตัวเดียวสูงๆ) ซึ่งคาดว่ายอดขายที่กลับมาในครึ่งปีหลัง 2565 จะช่วยหนุนกำไรของ SVI ทั้งนี้ แนะนำ “ถือ” คงราคาเป้าหมายสิ้นปี 2565 เอาไว้ที่ 9.40 บาท